
19. zasadnutie	Bod programu MZ č.: 5
MZ mesta Trnava	Materiál č.: 4
09.12.2025
Stavebné úpravy nebytových priestorov v objekte na ulici V jame 24 v Trnave, BODYFIT club s.r.o.
Návrh predkladá:	Návrh spracoval:
JUDr. Ing. Eva Kolláriková, PhD., MBA	Ing. Daniela Holešová
konateľka STEFE Trnava,  s. r. o.	úsek generálnej riaditeľky 
prostredníctvom primátora mesta 
Spracované: 19.11.2025
Zodpovedá: Ing. Andrea Pacerová
Číslo spisu: 49551/2025

Návrh uznesenia
k stavebným úpravám nebytových priestorov v objekte na ulici
V jame 24 v Trnave, BODYFIT club s.r.o.
Mestské zastupiteľstvo mesta Trnava po prerokovaní:
Schvaľuje
nájomcovi – BODYFIT club s.r.o., G.Dusíka 2815/55, 917 08 Trnava, IČO: 48 074 128
zrealizovanie stavebných úprav nebytových priestorov nachádzajúcich sa v objekte súpisné číslo 6641, na pozemku parcelné číslo 5680/111 v k. ú. mesta Trnava, na ulici V jame 24 v Trnave, v atypickom suteréne v rozsahu:
· modernizácia WC a kúpeľne
· výmena stropu a osvetlenia
· odstránenie časti nenosnej priečky a vybudovanie novej
· vybúranie dverí do kúpeľne
· vyrovnanie podlahy v telocvični
· na vlastné náklady,
za splnenia podmienky, že nájomca písomne oznámi zahájenie a ukončenie všetkých stavebných úprav zástupcovi správcu e-mailom na adresu marek.kristofik@stefetrnava.sk a predloží harmonogram prác.
Zároveň odporúča nájomcovi konzultovať úpravy spočívajúce v zmene dispozície s úradom stavebným a po ich realizácii ukladá predložiť správcovi výkresovú časť dokumentácie – stavebný pôdorys k zmene dispozície nebytových priestorov. 


Ukladá
spoločnosti STEFE Trnava, s.r.o.
uzatvoriť dodatok k zmluve o nájme nebytových priestorov v zmysle schvaľovacej časti uznesenia
Termín: do 31.01.2026


Dôvodová správa
Dňa 1.9.2025 bola spoločnosti STEFE Trnava, s.r.o. doručená žiadosť Mgr. Barbory Benkovej (konateľka spoločnosti BODYFIT club s.r.o.) nájomníčky nebytových priestorov v objekte na ulici V jame 24 v Trnave o celkovej výmere 156,39 m², ktorá v nich od roku 2015 prevádzkuje telocvičňu. 
Predmetná žiadosť sa týkala povolenia stavebných úprav nebytových priestorov spočívajúcich z:
· modernizácie WC a kúpeľne
· výmeny stropu a osvetlenia
· odstránenia časti nenosnej priečky a vybudovania novej
· vybúrania dverí do kúpeľne
· vyrovnania podlahy v telocvični
Nájomca hodlá uvedené stavebné úpravy realizovať na vlastné náklady v predpokladanej sume 20 000 €. Výška aktuálneho nájomného predstavuje sumu 222,86 €/mesiac.
Pre posúdenie žiadosti nájomcu bola v súlade s § 17, ods. 2 „Zásad hospodárenia a nakladania s majetkom Mesta a s majetkom štátu, ktorý Mesto užíva“ (ďalej len „Zásady“) ustanovená vedením mesta Trnava poradná odborná komisia v zložení: 
· Ing. Emília Macková (MsÚ Trnava – odbor majetkový)
· Ing. Katarína Benovičová (MsÚ Trnava – odbor ekonomický)
· Ing. Peter Vopát (MsÚ Trnava – odbor investičnej výstavby)
· Marek Krištofík (STEFE Trnava s.r.o. – zástupca správcu)
Odborná komisia usúdila, že navrhované úpravy sú potrebné pre prevádzku nájomcu pre jeho účel využitia, no zároveň modernizácia sociálnych zariadení a výmena stropu a osvetlenia sú z pohľadu budúceho využitia prospešné aj pre vlastníka objektu. Zároveň odporúča nájomcovi konzultovať úpravy spočívajúce v zmene dispozície s úradom stavebným a po ich realizácii predložiť správcovi výkresovú časť dokumentácie – stavebný pôdorys k zmene dispozície nebytových priestorov. Zároveň bude splnená podmienka, že nájomca písomne oznámi zahájenie a ukončenie všetkých stavebných úprav zástupcovi správcu e-mailom na adresu marek.kristofik@stefetrnava.sk. 
Vzhľadom na charakter prác nie je možné náklady na ne vynaložené započítať s nájomným.
Na základe uvedeného sme požiadali majetkovú komisiu o stanovisko k žiadosti nájomcu o povolenie stavebných úprav nebytových priestorov na vlastné náklady, ktorá na svojom zasadnutí dňa 18.11.2025 odporučila mestskému zastupiteľstvu tieto schváliť.
Nájomca si riadne plní povinnosti vyplývajúce mu zo zmluvy o nájme,  nemá podlžnosti voči mestu Trnava ani organizáciám, ktoré boli mestom Trnava zriadené. 
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.

